**ELŐTERJESZTÉS**

**Szombathely Megyei Jogú Város Közgyűlése Gazdasági és Jogi Bizottságának 2023. január 23-i rendes ülésére**

**Javaslat a Takarékossági program módosításával kapcsolatos döntések meghozatalára**

Szombathely Megyei Jogú Város Közgyűlése a 298/2022. (IX.29.) Kgy. számú határozatával elfogadta a város takarékossági programját. A takarékossági program módosítása az alábbiak szerint javasolt:

* A takarékossági programban foglaltak végrehajtása érdekében a Pálos Károly Szociális Szolgáltató Központ és Gyermekjóléti Szolgálat Szakmai Programja és Szervezeti és Működési Szabályzata módosításra került aszerint, hogy a Szombathely, Pozsony utca 47. szám alatt működő IX. számú Szakmai Egység Idősek Klubja szolgáltatás a fűtési szezon idejére a Szombathely, Barátság utca 22. szám alatt működő X. számú Szakmai Egység Idősek Klubjába került áthelyezésre azzal, hogy a klubot használó idősek utaztatásában az intézmény segítséget nyújt. A szolgáltatást igénybe vevők kérésének megfelelően javaslom, hogy a IX. számú Szakmai Egység Idősek Klubja a fűtési szezonon kívül, a korábbiaknak megfelelően a Pozsony utca 47. szám alatti telephelyen működjön.
* A takarékossági program értelmében az AGORA Savaria Nonprofit Kft. által üzemeltetett Víztorony 2023. január 24. napjáig tart zárva. A Kft. ügyvezetője kezdeményezte a megnövekedett energiaköltségek okán, hogy a Víztorony és egyben a KRESZ park nyitásának időpontja 2023. április 1. napjára módosuljon. A tavalyi évi látogatottsági adatok - január, február, március hónapra - azt mutatják, hogy a várható bevételek nem fedeznék a létesítmények üzemeltetési költségeit, továbbá a Víztoronyban működő kávézó is kezdeményezte a vendéglátóhely 2023. március 31. napjáig történő zárva tartását.

Fentiek alapján javaslom, hogy a Víztorony és a KRESZ Park zárva tartásának ideje 2023. március 31. napjára módosuljon.

Kérem a Tisztelt Bizottságot, hogy az előterjesztést megtárgyalni, és a határozati javaslatot elfogadni szíveskedjék.

Szombathely, 2023. január „ ”.

 **/: Dr. László Győző:/**

HATÁROZATI JAVASLAT

**…/2023. (I.23.) GJB. sz. határozat**

1. Szombathely Megyei Jogú Város Közgyűlésének Gazdasági és Jogi Bizottsága a „Javaslat a Takarékossági program módosításával kapcsolatos döntések meghozatalára” című előterjesztést megtárgyalta és a Takarékossági Program módosítását javasolja a Közgyűlésnek aszerint, hogy fűtési időszakon kívül, május 1. és október 31. közötti időszakban a Pálos Károly Szociális Szolgáltató Központ és Gyermekjóléti Szolgálat IX. számú Szakmai Egység nappali ellátásának működtetése a Pozsony utca 47. szám alatti telephelyen történik.

2. Szombathely Megyei Jogú Város Közgyűlésének Gazdasági és Jogi Bizottsága a Takarékossági Program módosítását javasolja a Közgyűlésnek aszerint, hogy az AGORA Savaria Nonprofit Kft. által üzemeltetett Víztorony és KRESZ Park 2023. március 31. napjáig zárva tart.

Felelősök: Bokányi Adrienn a Gazdasági és Jogi Bizottság elnöke,

/A végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője

Stéger Gábor, a Közgazdasági és Adó Osztály vezetője

Kulcsár Lászlóné, a Pálos Károly Szociális Szolgáltató Központ és Gyermekjóléti Szolgálat intézményvezetője

Horváth Zoltán, az AGORA Savaria Nonprofit Kft ügyvezetője/

Határidő: azonnal (1. és 2. pont vonatkozásában)